Ο **Παύλος Σαράκης** (Αγρίνιο, 1969) είναι Έλληνας δικηγόρος - ποινικολόγος και πολιτικός, βουλευτής Επικρατείας της Ελληνικής Λύσης από τον Μάιο του 2023. Στις εκλογές του Ιουνίου του 2023, επανεξελέγη στην ίδια θέση.

Βιογραφικό-νομική καριέρα
-------------------------

Ο Παύλος Σαράκης γεννήθηκε στο Αγρίνιο το 1969. Είναι απόφοιτος της Νομικής Σχολής του Πανεπιστημίου Αθηνών. Εμβάθυνε τις γνώσεις του στο Ποινικό Δίκαιο στο Πανεπιστήμιο της Ρώμης. Είναι Δικηγόρος Παρ’ Αρείω Πάγω και Συμβουλίου της Επικρατείας. Ασκεί μαχόμενη δικηγορία με κύριο αντικείμενο το Ποινικό Δίκαιο.

Είναι Νομικός Σύμβουλος σε εταιρείες και χρηματοπιστωτικά ιδρύματα. Συμπεριλαμβάνεται στη λίστα προτεινόμενων δικηγόρων της Αμερικανικής Πρεσβείας στην Αθήνα, καθώς και της Νορβηγικής.

Κατά τη διάρκεια της επαγγελματικής του σταδιοδρομίας έχει συμμετάσχει ως υπερασπιστής σε ποινικές δίκες όπως: στη δίκη απαγωγής του εφοπλιστή Περικλή Παναγόπουλου , υπερασπιζόμενος βασικό κατηγορούμενο που βαρυνόταν και για «συμβόλαια θανάτου», στη δίκη της απαγωγής της κόρης του δημάρχου Ιωαννίνων Σοφίας Γκόντα, στη δίκη «Βεντέτας» στην Κρήτη , στη δίκη της απόδρασης με ελικόπτερο από τις φυλακές Κορυδαλλού των Αλκέτ Ριζάϊ και Βασίλη Παλαιοκώστα, καθώς και σε υποθέσεις όπως το Σκάνδαλο Στημένων Αγώνων 2011 στο Ελληνικό Πρωτάθλημα Ποδοσφαίρου (Koriopolis), αλλά και στην «υπόθεση της Χίου» με τους Κούρδους αυτονομιστές της DHKP-C που συνελήφθησαν να μεταφέρουν βαρύ οπλισμό. Τον Δεκέμβριο του 2014 υπεράσπισε πρόσωπο που κατηγορήθηκε ότι αποπειράθηκε να εξαγοράσει ψήφους βουλευτών κατά τη διαδικασία εκλογής του Προέδρου της Δημοκρατίας (Υπόθεση «Χαϊκάλης Gate»).Το 2015 υπερασπίστηκε κατηγορούμενο στην υπόθεση «NOOR 1» , του πλοίου που μετέφερε τόνους ηρωίνης από τη Μέση Ανατολή στην Ελλάδα. Το 2016 ανέλαβε την υπεράσπιση βασικού κατηγορουμένου στη δίκη για τις προμήθειες στα εξοπλιστικά προγράμματα και ειδικότερα αυτή του αντιπυραυλικού συστήματος ASRAD-HELLAS. Την ίδια χρονιά ανέλαβε και την υπεράσπιση αξιωματούχου, που βαρύνονταν για το αδίκημα της απιστίας για το ΚΕΕΛΠΝΟ.

Το 2017 προσέφυγε για λογαριασμό πελατών του στην αστική Δικαιοσύνη κατά της Ελβετικής Τράπεζας Julius Baer , διεκδικώντας αποζημιώσεις για εξαπάτηση αυτών.

Είναι ο δικηγόρος που προσέφυγε τον Αύγουστο του 2016 ενώπιον των Αμερικανικών Αρχών (Securities and Exchange Commission & Department of Justice), για αθέμιτες πρακτικές της πολυεθνικής Φαρμακοβιομηχανίας Novartis στην Ελλάδα, βάσει του ομοσπονδιακού νόμου των ΗΠΑ (FCPA). Η δημοσιοποίηση της έρευνας των Αμερικανικών Αρχών με την συνδρομή των Ελλήνων Μαρτύρων Δημοσίου Συμφέροντος/ Πληροφοριοδοτών (Whistleblowers) για τη Novartis τον Δεκέμβριο του 2016, προκάλεσε την ενεργοποίηση και της Ελληνικής Δικαιοσύνης.

Τον Οκτώβριο του 2019 η ελβετική δημόσια τηλεόραση (RSI) προέβαλε ντοκιμαντέρ με τίτλο "La Strategia - Il Caso Novartis", σχετικα΄με την υπόθεση.  

Τον Ιούνιο του 2020 επήλθε εξωδικαστικός συμβιβασμός μεταξύ της πολυεθνικής φαρμακοβιομηχανίας Novartis και των Αμερικανικών Αρχών [Επιτροπή Κεφαλαιαγοράς (SEC)- Υπουργείο Δικαιοσύνης των ΗΠΑ (DoJ)]. Η Novartis υποχρεώθηκε να καταβάλει πρόστιμο $310.000.000, για αθέμιτες πρακτικές της εταιρείας στην Ελλάδα.   

Τον Μάρτιο του 2021, ανέλαβε την υπεράσπιση προσώπου, που κατηγορήθηκε, μεταξύ άλλων, για απόπειρα ανθρωποκτονίας εις βάρος αστυνομικού κατά τη διάρκεια επεισοδίων στη Νέα Σμύρνη. Η υπόθεση του 31χρονου "Ινδιάνου", όπως χαρακτηρίστηκε από τις Αρχές και τα Μ.Μ.Ε, απασχόλησε έντονα την κοινή γνώμη. Η εμπλοκή του, η προφυλάκισή του, ο υπερασπιστικός αγώνας για την αθωότητά του, η αποφυλάκιση και η απαλλαγή του απ' όλες τις κατηγορίες με βούλευμα του Δικαστικού Συμβουλίου Αθηνών(Μάϊος 2022), χαρακτηρίστηκαν από τον Τύπο, ως ένα μεγάλο "φιάσκο" της ΕΛ.ΑΣ και "μαύρη σελίδα" για τη Δικαιοσύνη. 

Τον Δεκέμβριο του 2007 υπήρξε θύμα απόπειρας δολοφονίας με καυστικό υγρό στο Ν. Κόσμο, όπου τραυματίστηκε σοβαρά στο πρόσωπο και αναγκάστηκε να απέχει για μακρύ χρόνο από την επαγγελματική του δραστηριότητα. Η εις βάρος του εγκληματική ενέργεια, μετά από πολύχρονη αστυνομική και δικαστική έρευνα, ανέδειξε ως ηθικούς αυτουργούς επίορκους αστυνομικούς και ως φυσικούς αυτουργούς άτομα του οργανωμένου εγκλήματος. Κίνητρο των δραστών ήταν οι αποκαλύψεις του για ύπαρξη κυκλώματος στην ΕΛ.ΑΣ. που συνεργαζόταν με το οργανωμένο έγκλημα. 

Διετέλεσε το 2004-2005 μέτοχος και Αντιπρόεδρος του Δ.Σ. της ΠΑΕ Παναιτωλικός Γ.Φ.Σ.. Είναι ενεργό μέλος στο Ελληνοαμερικανικό Εμπορικό Επιμελητήριο, στο Ελληνορωσσικό Εμπορικό Επιμελητήριο, στο Ελληνογερμανικό καθώς και στο Ελληνογαλλικό. 

Είναι ιδρυτής και Διευθύνων Εταίρος της Δικηγορικής Εταιρείας "Παύλος Κ. Σαράκης & Συνεργάτες".

Πολιτική
--------

Ασχολήθηκε με την πολιτική, ως στέλεχος της φοιτητικής παράταξης ΔΑΠ-ΝΔΦΚ. Στη διάρκεια παραμονής του στην Ιταλία συμμετείχε ενεργά στους Χριστιανοδημοκράτες του Giulio Andreotti. Το 2002 ήταν υποψήφιος σύμβουλος στον Δικηγορικό Σύλλογο Αθηνών (ΔΣΑ) με το ψηφοδέλτιο του Δημήτρη Παξινού. Στις εκλογές του Μαΐου του 2012 είχε θέσει υποψηφιότητα για βουλευτής στην Β' Αθηνών με τους Ανεξάρτητους Έλληνες, ενώ στις εκλογές του Ιουνίου κατέβηκε με τη Νέα Δημοκρατία στην ίδια περιφέρεια. Την 1η Οκτωβρίου 2013 διεγράφη από τα μητρώα της Νέας Δημοκρατίας, μετά την ανάληψη της υπεράσπισης των βουλευτών της Χρυσής Αυγής Ηλία Κασιδιάρη και Ηλία Παναγιώταρου. Το 2014 ήταν υποψήφιος δημοτικός σύμβουλος στη Γλυφάδα με τον ανεξάρτητο αυτοδιοικητικό συνδυασμό της «Δημιουργικής Διαδρομής», ερχόμενος πρώτος σε σταυρούς προτίμησης.

Τον Δεκέμβριο του 2015 επανεντάχθηκε στη Νέα Δημοκρατία.

Το 2019 κατέρχεται εκ νέου υποψήφιος Δημοτικός Σύμβουλος με τον ανεξάρτητο συνδυασμό «Η Γλυφάδα γυρίζει σελίδα», που καταλαμβάνει τη θέση της μείζονος αντιπολίτευσης στο Δήμο.

Τον Σεπτέμβριο του 2021, προσχώρησε στην Ελληνική Λύση. Στις εκλογές του Μαΐου του 2023 εξελέγη βουλευτής Επικρατείας, και στις επόμενες εκλογές του Ιουνίου του 2023 επανεξελέγη.

Προσωπική ζωή
-------------

Είναι παντρεμένος και έχει δύο παιδιά.

Εξωτερικοί σύνδεσμοι
--------------------

1.  
(CNN Greece, για τη σύλληψη του δράστη της απόπειρας δολοφονίας κατά Π. Σαράκη).

2. 
(Απόσπασμα του επεισοδίου *Οι Στόχοι των Γερμανικών Μυστικών Υπηρεσιών στην Ελλάδα*, που προβλήθηκε τη Δευτέρα 10 Ιουλίου 2017 στο vice.com/gr. )

Παραπομπές
----------

1. ↑  «Σαράκης Παύλος». *vouliwatch - Δυναμώνουμε τη Δημοκρατία*. Ανακτήθηκε στις 18 Ιουνίου 2023.
2. ↑  Grande ποινικολόγοι στον Κορυδαλλό άρθρο από το blog CRIMESONAIR
3. ↑  Βαριά η "καμπάνα" - 20 χρόνια φυλακή  Αρχειοθετήθηκε 2012-03-25 στο Wayback Machine. : Άρθρο για την υπόθεση της <<Βεντέτας της Κρήτης από το site PLATYRRAHOS PUBLISHING,πηγή: Εφημερίδα Νέα Κρήτη
4. ↑  «Είμαστε εχθροί της Τουρκίας και φίλοι με τoν ελληνικό λαό»Άρθρο για την << Υπόθεση της Χίου >> που δημοσιεύτηκε στις 08/08/2013" [http://www.newsbeast.gr
5. ↑   Νέες αποκαλύψεις για το βαπόρι της ηρωίνης που…πιάστηκε στην Ελευσίνα Άρθρο των Πέτρου Κουσουλού και Δημήτρη Πανόπουλου για την υπόθεση του δεξαμενόπλοιου NOOR1 http://www.ereportaz.gr
6. ↑   Εξαιρέσεις κατά ριπάς στο σκάνδαλο των εξοπλιστικών Άρθρο της Γιάννας Παπαδάκου για την υπόθεση του σκανδάλου των εξοπλιστικών συστημάτων, που δημοσιεύτηκε στις 20/11/2016" http://www.tovima.gr
7. ↑  Εκδικάζεται σε δεύτερο βαθμό η υπόθεση απάτης της Ελβετικής Τράπεζας Julius Bar!"Άρθρο του Πέτρου Κουσουλού σχετικά με την υπόθεση απάτης της Ελβετικής Τράπεζας Julius Baer http://www.ereportaz.gr
8. ↑   Novartis όπως «λίστα Λαγκάρντ»; "Άρθρο της Ελευθερίας Κόλλια για το σκάνδαλο Novartis http://www.protagon.gr
9. ↑  Σκάνδαλο Novartis: Η έρευνα των ράμπο, ο «χαμένος» φάκελος του ΣΔΟΕ, η κίνηση του μαύρου χρήματος Άρθρο της δημοσιογράφου Γιάννας Παπαδάκου για την υπόθεση Novartis, που δημοσιεύτηκε στις 12/02/2017"
10. ↑   Ντοκιμαντέρ « LA STRATEGIA - il caso Novartis », [Με Ελληνικούς υπότιτλους] Ντοκιμαντέρ « LA STRATEGIA - il caso Novartis », [Με Ελληνικούς υπότιτλους" http:// www.youtube.com
11. ↑   Ντοκιμαντέρ « LA STRATEGIA - il caso Novartis », [Με Αγγλικούς υπότιτλους] Ντοκιμαντέρ « LA STRATEGIA - il caso Novartis », [Με Αγγλικούς υπότιτλους" http:// www.youtube.com
12. ↑   Novartis, former unit to pay $346 million to resolve U.S. bribery charges Άρθρο για τον εξωδικαστικό συμβιβασμό στην Υπόθεση Novartis στο reuters.com που δημοσιεύθηκε στις 25/06/2020" http:// www.reuters.com
13. ↑   Υπόθεση Novartis: Αποκατάσταση της ζημίας του Δημοσίου xjSFXMiGPcNGGnbP4F723M1UHovvsnBXLjvJoM Άρθρο του δημοσιογράφου Σταύρου Παπαντωνίου για την υπόθεση Novartis, που δημοσιεύτηκε στις 27/06/2020" http:// www.kathimerini.gr
14. ↑   Π. Σαράκης: Δικαίωση το πρόστιμο στην Novartis Άρθρο στο newsroom του lawandorder.gr με δηλώσεις του Παύλου Σαράκη για τον εξωδικαστικό συμβιβασμό στην υπόθεση Novartis, που δημοσιεύτηκε στις 02/03/2022" http:// www.lawandorder.gr
15. ↑   Νέα Σμύρνη : Προφυλακιστέος κρίθηκε ο «Ινδιάνος» Άρθρο στο newsroom του in.gr για την υπόθεση του "Ινδιάνου" της Νέας Σμύρνης, που δημοσιεύτηκε στις 14/03/2021" http:// www.in.gr
16. ↑   Νέα Σμύρνη: Αποφυλακίζεται ο «Ινδιάνος» [ Άρθρο στο newsroom του Kathimerini.gr για την υπόθεση του "Ινδιάνου" της Νέας Σμύρνης, που δημοσιεύτηκε στις 01/10/2021" http:// www.kathimerini.gr
17. ↑  Νέα Σμύρνη –"Ινδιάνος": Απόλυτο φιάσκο της ΕΛ.ΑΣ και με τη βούλα της Δικαιοσύνης – Απαλλάσσεται από τις κατηγορίες [ Άρθρο του δημοσιογράφου Βαγγέλη Τριάντη για την υπόθεση του "Ινδιάνου" της Νέας Σμύρνης, που δημοσιεύτηκε στις 10/05/2022" http:// www.documentonews.gr
18. ↑   Αυτός είναι ο Αλβανός που έριξε βιτριόλι στον ποινικολόγο Παύλο Σαράκη [ Άρθρο στο newsroom του Protothema.gr για την υπόθεση απόπειρας ανθρωποκτονίας με βιτριόλι εναντίον του ποινικολόγου Παύλου Σαράκη, που δημοσιεύτηκε στις 09/12/2016" http:// www.protothema.gr
19. ↑   Επίθεση με βιτριόλι - Σαράκης στον ΑΝΤ1: Χρειάζονται αυστηρότεροι νόμοι (βίντεο) [ Ο Παύλος Σαράκης μιλάει στον ΑΝΤ1 για την επίθεση που δέχτηκε με βιτριόλι, δημοσίευση 19/09/2021" http:// www.ant1news.gr
20. ↑  Λίστα Υποψηφίων για τις Βουλευτικές Εκλογές του 2012. Ο Παύλος Σαράκης έθεσε υποψηφιότητα στην Β' Εκλογική Περιφέρεια Αθηνών με το κόμμα της Νέας Δημοκρατίαςhttp://www.protodikeio-ath.gr[*νεκρός σύνδεσμος*]
21. ↑  Ο γνωστός ποινικολόγος Παύλος Σαράκης κατεβαίνει στο στίβο των δημοτικών εκλογών συμμετέχοντας στον συνδυασμό κ. Στέλιου Θεοδοσόπουλου «Η Γλυφάδα γυρίζει σελίδα» https://www.protothema.gr